NaiveNeuron/SloPal huggingface dataset:
P. Paška, poslanec: (2004-11-30):
Dôvodov, prečo sa domnievam, že by sme sa mali stanoviskom Národnej rady zaoberať, je niekoľko: - Jednak Ukrajina je naším bezprostredným susedom a existuje výnimočná entita ekonomických, ľudských, rodinných a iných vzťahov, pre ktoré nie je ľahostajné, akým spôsobom sa bude uberať vývoj na území Ukrajiny. - Druhým veľmi vážnym dôvodom je, že po vstupe do Európskej únie ako jednu z vážnych oblastí zahraničnej politiky si Slovensko na úrovni vonkajších vzťahov k Európskej únii zadefinovalo svoj priestor práve operácie v potenciálnych oblastiach pre rozšírenie Európskej únie, kde Ukrajina hrala dominantnú úlohu spolu so západným Balkánom a juhovýchodnou Európou. - No a nakoniec tým tretím veľmi vážnym dôvodom, prečo by sme sa mali situáciou na Ukrajine po prezidentských voľbách zaoberať, je, že Ukrajina, ako potenciálny priestor na rozšírenie Európskej únie, sa stala súčasťou oficiálnej agendy, ktorú Európska únia pozná pod pojmom „európska susedská politika“ alebo „european neighbourhood policy“. A podľa reakcií, ktoré máme k dispozícii, tak po uskutočnení prvého kola prezidentských volieb, ale najmä po výsledkoch druhého kola prezidentských volieb považujem za veľmi potrebné na túto situáciu reagovať. Je k dispozícii niekoľko zásadných stanovísk najmä predstaviteľov OBSE a pozorovateľov, ktorí sledovali jednak prípravu, ale aj samotný priebeh prezidentských volieb. Je veľmi jasná a zreteľná aj z hľadiska postojov politika našich susedov a ďalších susedov Ukrajiny. Je jasné stanovisko Maďarskej republiky, je vám všetkým veľmi dobre známa angažovanosť vysokých predstaviteľov Poľskej republiky, je vám určite veľmi dobre známa angažovanosť vysokých predstaviteľov Európskej únie, ako napr. vysokého predstaviteľa pána Solanu. Preto jednoducho považujem za účelné, aby sme z tohto priestoru už vyslali určité stanovisko. Chcem vás požiadať, aby sme, ak by to bolo možné, prijali stanovisko. Ako určitý návod si dovolím predložiť vám návrh uznesenia, ktorý prijal zahraničný výbor v piatok na svojom zasadnutí. To uznesenie hovorí, a ja si ho dovolím prečítať, napriek tomu, že ho máte, že: „Národná rada Slovenskej republiky na základe dostupných informácií medzinárodných inštitúcií, najmä OBSE a Rady Európy, rokovala o vzniknutej situácii na Ukrajine po druhom kole prezidentských volieb a prijala nasledujúce stanovisko: A. konštatuje, že príslušné orgány Ukrajiny nezabezpečili prezidentské voľby v krajine v súlade s demokratickými štandardmi, čím bolo porušené právo obyvateľov Ukrajiny na slobodné prezidentské voľby; B. vyjadruje podporu všetkým demokratickým silám v krajine; C. zdôrazňuje potrebu riešiť vzniknutú situáciu demokratickým a občianskym nenásilným spôsobom.“ Budem považovať za veľký prínos, kolegyne, kolegovia, ak sa na takomto návrhu uznesenia dohodneme alebo ho poprípade rozšírime. Ďakujem pekne.
I. Mikloš, poslanec: (2007-04-13):
Vy ste sa ale teraz – a to je zaujímavé, tá neuveriteľná ekvilibristika, keď raz niečo tvrdíte pre Trend, potom to popriete, potom vás za to vláda ohodnotí tým, že ste vlastne len povedali, ako to je, a teraz toto, čo ste predviedli teraz, bola taká snaha v zásade to potvrdiť, však provízie sú, ja len chcem, aby boli na Slovensku, ste povedali, a že ste mali na mysli tretie krajiny a nie Slovensko. To ste teraz povedali vo svojom vystúpení. No, pán minister, ten dohovor, ktorým sa aj oháňate, z ktorého sme vám citovali konkrétne články, ten dohovor sa týka práve podplácania verejných činiteľov v tretích krajinách. A v tom dohovore sa jednoznačne vraví, že spolupáchateľstvom je aj podnecovanie, navádzanie a schvaľovanie a že by to malo byť trestné aj v krajinách, ktoré sa k tomuto dohovoru prihlásili. Takže musím povedať, že to, čo ste všetko narozprávali v tom svojom príhovore, kde ste sa pýtali, prečo sme napríklad privatizovali tie strategické podniky, veď ste sa mohli opýtať, teraz tu bol generálny tajomník OECD, bol aj s vaším predsedom. Štúdia OECD o Slovensku hovorí, môžete si ju prečítať, že bolo dobré, že sa SPP sprivatizovalo, lebo sa tento podnik posilnil, zvýšila sa jeho efektívnosť, zapojil sa tento podnik do medzinárodných konzorcií, ozdravil sa a pretrhli sa politické vplyvy na tento podnik. To tvrdí OECD, ktorého generálneho tajomníka ste tu teraz mali a mohli ste sa na to, pán minister, opýtať. Takže zavádzate a odvádzate pozornosť od vlastných praktík, za ktoré... (Prerušenie vystúpenia časomierou.)
Dostál, Ondrej, poslanec NR SR (2020-02-25):
Vážená pani poslankyňa Petrík, myslím, že sa v sále nenachádza, tak ale budem reagovať pre záznam. S drvivou väčšinou toho, čo si hovorila, súhlasím, jedine si dovolím poznamenať, že nie je pravda to, čo si povedala, že okrem poslancov koalície PS/SPOLU sa takmer nikto nezastáva žien a nechce ich chrániť pred násilím a nezastáva sa Istanbulského dohovoru. Mali sme na pôde tohto parlamentu počas tohto volebného obdobia už trikrát otvorený tento bod, vždy, keď sa o tom hovorilo, tak vystúpili aj poslanci z poslaneckého klubu SaS, aj ja osobne a som tu prítomný aj teraz, keď faktickými poznámkami reagujeme na tvoje vystúpenie, hoci ty tu už teraz nie si prítomná. Takže myslím si, že mali by sme sa snažiť niesť túto debatu vo vecnej rovine a reagovať na obsahové argumenty a neprezentovať to tak, že je to agenda nejakej jednej politickej strany, lebo naozaj v tomto je parlament rozdelený. A nie je pravda, že nositeľom toho jedného názoru, teda názoru, že Istanbulský dohovor treba ratifikovať, Slovenská republika má k nemu pristúpiť, nie sú iba poslanci koalície PS a SPOLU. To som chcel povedať, aj keď teraz tu nie si, tak dúfam, že si aspoň zo záznamu toto moje vystúpenie vypočuješ. Ďakujem.
Hrnčiar, Andrej, podpredseda NR SR (2019-09-24):
O slovo požiadala pani poslankyňa... (Reakcia z pléna.) Dobre, takže pani poslankyňa Cigániková je ospravedlnená zo zdravotných dôvodov. Pani poslankyňa Petrík, nech sa páči.
Fico, Robert, predseda vlády SR (2017-04-07):
Ak vám toto nevadí, ak vám toto nevadí (výkriky z pléna), ak vám toto nevadí (reakcie z pléna), ak vám toto nevadí, tak mi to je veľmi ľúto. Ak vám nevadí, že tu máme jedného advokáta najmúdrejšieho a najspravodlivejšieho, ktorý je obvinený z trestného činu, ktorý si nechal navoziť dievčatá človekom zo štruktúry SME RODINA na vypočutie na Generálnu prokuratúru, ktorý preukázateľne ponúkal peniaze týmto dievčatám za to, aby nejako vypovedali (výkriky z pléna), tak sa mi zdá byť absolútne smiešne... (Prerušenie vystúpenia predsedajúcim.)
Jurinová, Erika, podpredsedníčka NR SR (2012-09-14):
Ďakujem. Nech sa páči, pani poslankyňa Mezenská.
Ďuriš Nicholsonová, Lucia, podpredsedníčka NR SR (2019-04-02):
Teraz dávam slovo spoločnému spravodajcovi z výboru pre vzdelávanie, vedu, mládež a šport, predsedovi tohto výboru poslancovi Petrákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Blaha, Ľuboš, podpredseda NR SR (2023-12-20):
Ďakujem pekne. Pán poslanec, na vaše vystúpenie neevidujem žiadnu faktickú poznámku, takže vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Predpokladám, že ani spravodajca nechce vyjadriť stanovisko, takže prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa mení, menia a dopĺňajú niektoré zákony. Vládny návrh zákona má tlač 86, výsledky rokovania výborov sú v tlači 86a. Poprosím opätovne ministra dopravy Slovenskej republiky Jozefa Ráža, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 86.)
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 142, za 92, proti 16, zdržalo sa 33, nehlasoval 1. Konštatujem, že sme tento návrh schválili. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka. Je to tlač 1273. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi So... Sološovi, aby uviedol hlasovanie. (Predsedajúci sa obrátil na podpredsedu Pčolinského: „Jak sa to...“ Reakcia podpredsedu: „Szőllős.“ ) Pardon, pán poslanec, ja sa to nikdy nenaučím. ... pánovi poslancovi Szőllősovi. Ospravedlňujem sa hlboko ešte raz. Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1273.)
Laššáková, Jana, podpredsedníčka NR SR (2014-10-30):
Prepáčte, prepáčte, pán poslanec. Iba dvaja, pán poslanec Mičovský a pani poslankyňa Mezenská, sa prihlásili do rozpravy, pretože som skončila možnosť prihlásiť sa do rozpravy ústne. Takže poprosím všetkých ostatných vymazať z tabule. Nech sa páči, pán poslanec Mičovský.
Zmajkovičová, Renáta, podpredsedníčka NR SR (2013-10-24):
Pán poslanec Mikloš.
Blanár, Juraj, podpredseda NR SR (2023-03-21):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, dávam teda možnosť prihlásiť sa ústne do rozpravy, kto má záujem. Konštatujem, že nikto okrem pána navrhovateľa Cmoreja. Uzatváram možnosť prihlásiť sa ústne a udeľujem slovo pánovi navrhovateľovi Cmorejovi v rozprave. Nech sa páči.
Ďuriš Nicholsonová, Lucia, podpredsedníčka NR SR (2018-06-14):
V rozprave teraz ako posledný písomne prihlásený poslanec vystúpi pán Dostál. Nech sa páči.
Gažovičová, Tina, poslankyňa NR SR (2024-01-24):
Ja ďakujem kolegyni Kleinert za vystúpenie a ty si, Dana, spomínala ako Európsky parlament vyjadril obavy vo vzťahu k tomu, čo sa deje tu na Slovensku. Ja si dovolím odcitovať z najnovšej reakcie nemeckých politikov. Dneska to zverejnil slovenský portál Euraktiv.sk v súvislosti s tým, že Fico sa ide stretnúť s nemeckým kancelárom Olafom Sholzom a podpredseda nemecko-slovenského parlamentného klubu v Bundestagu Jörg Nürnberger sa vyjadril: „Nemôžete mať autoritársku vládu a zároveň byť financovaní z Európskej únie.“ A toto je podľa mňa veľmi dôležité si uvedomiť, že myslím, že veľa ľudí na Slovensku si tak trošku zvyklo, že tá Európska únia je ako taká dojná krava, ktorá nám tu posiela peniaze, a vtedy sme vďační a to sa nám páči, ale zároveň necítime tú viazanosť k tým princípom Európskej únie. Ale tá Európska únia naozaj nie je iba nejaký klub, ktorý nám sem posiela peniaze. Je to spolok krajín, ktoré sa zaviazali k určitým demokratickým a právnym princípom. A keď Slovensko tieto princípy nebude dodržiavať, tak je úplne pochopiteľné, že iní predstavitelia toho európskeho spolku začnú na to poukazovať a nebudú mať záujem posielať nám sem peniaze, ktoré idú od ich daňových poplatníkov, a riskovať, že u nás sa rozkradnú. My sme tuto už za Ficových vlád mali viacero káuz s rozkrádaním európskych peňazí alebo minimálne s netransparentným prideľovaním európskych peňazí a teraz ešte idú zaviesť to, že to bude beztrestné a veľmi ľahko premlčané. A je úplne pochopiteľné, že potom Európska únia povie nie.
Hort, Milan, podpredseda NR SR (2011-09-13):
Prepáčte, pani poslankyňa, už sa budem snažiť, aby ste mohli dokončiť svoj príhovor. Nech sa páči.
Pročko, Jozef, poslanec NR SR (2023-12-20):
Ďakujem. Tak ako pán poslanec Sulík, verím, že aj mne dáte na otázku, to znamená, že 8. januára stiahnete zákon a budeme ho prerokovávať, trestný, v riadnom legislatívnom konaní. Tak ste to mysleli, tak ste sa dohodli s PS-kom, aj s KDH, že 8. januára začneme rokovať v riadnom legislatívnom konaní. Stiahnete ho a ideme rokovať v riadnom legislatívnom konaní tak, ako by sa mal tento zákon prerokovávať? Nie v zrýchlenom konaní a neprerušíte rozpravu o ňom hneď na druhý deň.
A. Záborská, poslankyňa: (2002-05-30):
„Národná rada Slovenskej republiky podľa § 128 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady žiada po prvé predsedu vlády Slovenskej republiky podať Národnej rade Slovenskej republiky v lehote do 17. júna 2002 správu o plnení uznesení vlády Slovenskej republiky, ktoré sa týkajú uvoľnenia finančných prostriedkov na oddlženie rezortu zdravotníctva Slovenskej republiky v rokoch 1999 až 2002, po druhé podpredsedu vlády Slovenskej republiky pre ekonomiku podať Národnej rade Slovenskej republiky v lehote do 17. júna 2002 správu o spôsobe oddlženia zdravotníckych zariadení, ktoré v zmysle zákona č. 416/2001 Z. z. (tzv. kompetenčný zákon) budú od 1. 1. 2003 prevedené na obce a vyššie územné celky.“ Pán podpredseda, žiadam, aby sa o tomto uznesení hlasovalo v rámci hlasovania o 11.00 hodine. Ďakujem pekne.
Zmajkovičová, Renáta, podpredsedníčka NR SR (2013-06-17):
S faktickými poznámkami päť poslancov. Uzatváram možnosť prihlásiť sa s faktickou poznámkou. Pán poslanec Galko.
Petrák, Ľubomír, poslanec NR SR (2014-10-29):
Ďakujem za slovo. Pán kolega, neboli ste vo svojom vystúpení nejakým spôsobom útočný, ale využívam v zásade príležitosť, že ste posledný vystupujúci k tomuto návrhu zákona, ktorý hovorí za opozíciu, a všetky vystúpenia z opozičných radov sa niesli v duchu „katastrofa a zhoršovanie podnikateľského prostredia, rozhadzujete peniaze“ a tak ďalej. A ja chcem dať len do pozornosti verejnosti, že dnes vyšiel článok, ktorý hovorí, že podľa rebríčka Doing Business, ktorý vypracovala Svetová banka podľa novej metodiky, Slovensko sa umiestnilo na 37. priečke, čo je oproti minuloročnému 49. miestu výrazný posun k lepšiemu. Tým chcem povedať iba jedno, všetky katastrofické scenáre, ktoré zaznievajú z radov opozície, pravdepodobne nemajú opodstatnenie alebo úplné opodstatnenie, nakoľko posun zo 49. miesta na 37. miesto v rebríčku, ktorý robí nezávislá organizácia, ktorá určite nie je naklonená Ficovej vláde, hovorí o niečom inom. Ďakujem.
Hrnčiar, Andrej, podpredseda NR SR (2019-12-04):
Ďakujem, končím dnešný rokovací deň. (Prerušenie rokovania o 19.27 hodine.) 184
Lajčák, Miroslav, podpredseda vlády a minister zahraničných vecí a európskych záležitostí SR (2015-09-22):
Ďakujem pekne. Vážená pani podpredsedníčka, vážené dámy poslankyne, vážení páni poslanci, dovoľte mi predložiť na rokovanie Národnej rady Slovenskej republiky materiál – návrh na vyslovenie súhlasu Národnej rady Slovenskej republiky s Dohovorom Organizácie Spojených národov o jurisdikčných imunitách štátov a ich majetku. Predkladaný dohovor je medzinárodnom zmluvou, ktorá upravuje otázku vyňatia štátov a ich majetku z právomocí súdov iného štátu a explicitne stanovuje rozsah tohto vyňatia. V kodifikovanej forme upravuje používanie imunít štátov a ich majetku voči právomoci súdov iného štátu. Upravuje spôsoby a podmienky uplatnenia imunít štátov a ich účinok v súdnom konaní. Ďalej špecifikuje konania, v ktorých sa štáty imunity dovolávať nemôžu, ako aj vymedzuje prípady imunity štátov voči použitiu zabezpečovacích opatrení v súdnom konaní. Dohovor bol prijatý dňa 2. decembra 2004 na 59. zasadnutí Valného zhromaždenia Organizácie Spojených národov rezolúciou č. A/59/38. Z hľadiska právneho poriadku Slovenskej republiky je dohovor medzinárodnou zmluvou, ktorá priamo zakladá práva alebo povinnosti fyzických alebo právnických osôb. Ide o medzinárodnú zmluvu prezidentskej povahy v súlade s čl. 7 ods. 4 Ústavy Slovenskej republiky a zároveň o medzinárodnú zmluvu, ktorá bude mať v zmysle čl. 7 ods. 5 Ústavy Slovenskej republiky prednosť pred zákonom. V súlade s jeho čl. 30 nadobudne dohovor platnosť vrátane nadobudnutia platnosti pre Slovenskú republiku 30. dňom po uložení 30. ratifikačnej listiny u jeho depozitára, ktorým je generálny tajomník Organizácie Spojených národov. K dnešnému dňu uložilo u depozitára dohovoru ratifikačnú listinu, respektíve Listinu o prijatí 18 štátov, z ktorých je desať členských štátov Európskej únie. Vláda Slovenskej republiky schválila dohovor svojím uznesením č. 297/2015 z 3. júna 2015. Keďže dohovor je v podmienkach Slovenskej republiky prezidentskou medzinárodnou zmluvou, podlieha v súlade s čl. 86 písm. d) Ústavy Slovenskej republiky vysloveniu súhlasu Národnej rady Slovenskej republiky. Vnútroštátny schvaľovací proces bude ukončený podpísaním ratifikačnej listiny prezidentom Slovenskej republiky. Pred nadobudnutím platnosti dohovoru pre Slovenskú republiku bude publikovaný v Zbierke zákonov Slovenskej republiky. Vážená pani podpredsedníčka Národnej rady, vážené dámy, vážení páni, dovoľujem si vás požiadať, aby Národná rada Slovenskej republiky vyslovila s Dohovorom Organizácie Spojených národov o jurisdikčných imunitách štátov a ich majetku súhlas a súčasne rozhodla, že dohovor je medzinárodnou zmluvou, ktorá má prednosť pre zákonmi. Ďakujem za pozornosť, skončil som.
Kleinert, Dana, poslankyňa NR SR (2024-05-14):
Ďakujem pekne. Ja by som na teba, Ondro, chcela reagovať s tým, že úplne súhlasím s vetou, ktorú si povedal, že ide o plné ovládnutie fondu politikmi. Hovoríme to tak už dlhé týždne. Nič iné to nie je, pretože ten návrh zákona, návrh, pozmeňovací návrh hovorí úplne jasnou rečou, čiže nijak inak to nedopadne ako tým, že tu budú na telefóne niektorí politici, ktorým budú volať spriaznení ľudia, že by chceli si podporiť, nechať podporiť svoj projekt. Inak to, inak to, bohužiaľ, nebude. Vedia to aj ľudia. Ako som už spomínala, vonku sa dialo pred malou chvíľou protestné zhromaždenie zástupcov a zástupkýň kultúry. A dokonca, neviem, či ste videli, dámy a páni, aj ty, pán Dostál, sú tam, stoja tam ľudia v krojoch, ktorí nám hovoria, že odmietajú, aby sa ich prácou politici a političky zaštiťovali. A zároveň že plne stoja za nezávislým fondom a za členmi tých, členkami odborných komisií. Tiež som spomenula pred chvíľou, že 176 ľudí z tej takmer tristočlennej skupiny odborníkov deklarovalo, že nechcú byť bábkami, nechcú robiť len, parafrázujem, sekretárky niekomu, kto nakoniec aj tak bude politicky rozhodovať. Takže 176 ľudí z tých 300 podá rezignáciu. Z toho vyplýva, a z iných vecí, že fond bude znefunkčnený. Čiže ak vám aj záleží aj na tradičnej kultúre alebo na ľuďoch v regiónoch, tak tento návrh zákona nemôžte podporiť. Inak naozaj to budete cítiť v regiónoch, že ste urobili chybu. Lebo je to fond, ktorý desať rokov funguje, a vy by ste ho naozaj, naozaj zlikvidovali. Ďakujem.
Laššáková, Jana, podpredsedníčka NR SR (2014-10-15):
Na vystúpenie pána poslanca nie sú faktické, s faktickou poznámkou pani poslankyňa Šedivcová. Končím možnosť prihlásiť sa s faktickými poznámkami. Nech sa páči, pani poslankyňa.
Matovič, Igor, poslanec NR SR (2017-03-30):
Čiže k tomu historickému okienku, ja si naozaj myslím, že Slovenská republika za mečiarizmu bola zločinecký štát, lebo iba zločinecký štát mohol umožniť, aby si sprivatizoval (reakcia z pléna) najväčší podnik na severnom Slovensku Stredoslovenskú celulózku a papierne... (Prerušenie vystúpenia predsedajúcim.)
Hort, Milan, podpredseda NR SR (2011-10-18):
S faktickou poznámkou jediný, pán poslanec Podmanický, uzatváram možnosť prihlásiť sa s faktickou. Nech sa páči.
Grendel, Gábor, podpredseda NR SR (2022-09-29):
Pani poslankyňa Jana Bittó Cigániková.
Laššáková, Jana, podpredsedníčka NR SR (2013-12-16):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chcete ešte niečo dodať? Nie, ďakujem pekne. Vy ako spravodajca? Nech sa páči, máte ako spravodajca sa vyjadriť k rozprave. No, nech sa páči.
Grendel, Gábor, podpredseda NR SR (2021-10-19):
Vyhlasujem všeobecnú rozpravu za skončenú. Chce zaujať stanovisko pani navrhovateľka? Nech sa páči.
Žitňanská, Lucia, podpredsedníčka vlády a ministerka spravodlivosti SR (2018-02-08):
Ďakujem veľmi pekne za slovo, pán predsedajúci. Vážený pán poslanec, ja si dovolím prečítať odpoveď pripravenú ministerstvom dopravy, ktorá znie: „Na trati Humenné – Prešov sú prevažne nasadzované dieselmotorové jednotky série 861, ktorých kapacita miest na sedenie je 169, pričom ešte 9 miest je možné získať formou sklopných sedadiel. V spolupráci so Železničnou spoločnosťou Slovensko, a. s., resp. so spoločnosťou RegioJet, a. s., u ktorých objednávame vlaky vo verejnom záujme, nastavujeme kapacitu súprav tak, aby zodpovedali nielen záujmu a potrebám verejnosti, ale aj efektivite ich použitia. Bolo by neúčelné na dlhších traťových úsekoch nasadiť dlhé súpravy len preto, že na 10-15-kilometrovom úseku sa dopyt po preprave zvýši, a nie každý cestujúci má možnosť si sadnúť, resp. vyššia obsadenosť vlakov je na nepravidelnej báze, iba počas niekoľkých dní v mesiaci. Potom by objektívne vznikala iná, už oprávnená kritika, prečo na mnohých úsekoch chodia dlhé, avšak prázdne súpravy, keď inde by bol vozňov nedostatok. Preto je potrebné brať do úvahy nielen oprávnené pripomienky cestujúcich a štatistiky o preprave cestujúcich, ale na druhej strane aj efektívne hospodárenie s parkom koľajových vozidiel. Je potrebné mať na mysli, že ak vyšleme jedným smerom vlak s vysokou kapacitou, ten istý vlak sa musí nejakou trasou naspäť aj vrátiť, pričom obsadenie cestujúcimi už nemusí byť na tak vysokej úrovni. Preto sa sleduje a vyhodnocuje vývoj v preprave cestujúcich a na základe toho v spolupráci s dopravcami definujeme aj optimálnu skladbu daného vlaku. Najbadateľnejšie v súčasnosti kapacitné súpravy riešime na trati č. 131 do Komárna, kde s dopravcom rokujeme o posilňovaní parku koľajových vozidiel o nové vozidlá. Na trasách z Trnavy a Senca do Bratislavy v špičkách sú vlaky v nedostatočnej kapacite, preto od júna 2018 plánujeme zavedenie úplne nových spojov. V neposlednom rade je potrebné brať ohľad na to, že aj vlaky podliehajú poruchám, opravám a údržbe, čo sa odzrkadlí na ich aktuálnej dispozícii. V danom momente sú tieto vozidlá nahradzované inými dostupnými vozidlami tak, aby vedenie daného spoja bolo zachované v zmysle cestovného poriadku. Preto je snahou rezortu dopravy postupne aj meniť vozidlový park a prinášať kvalitu nielen čo do počtu miest na sedenie, ale aj celkovej kvality cestovania, čo pociťujú občania už v mnohých regiónoch. Práve takéto aktivity nám spoločne napomáhajú presviedčať ľudí, aby prešli najmä z áut na verejnú osobnú dopravu, a v týchto krokoch budeme pokračovať aj naďalej.“ Ďakujem pekne, skončila som.
Mezenská, Helena, poslankyňa NR SR (2014-09-18):
Tak ja sa chcem v plnej miere zastať toho, čo tu prezentoval pán poslanec Hlina na obhajobu Ústavu pamäti národov. Viem o tom probléme, informoval ma o tom zástupca Ústavu pamäti národov a rovnako ako pán poslanec Hlina, ja zdieľam ten názor, že náš vzťah nielen k tejto inštitúcii Ústavu pamäti národov, ale vôbec k našim dejinám, je prejavom nášho vzťahu k našim národným hodnotám. A je to veľmi smutné, že práve v dobe, kedy kulminuje, eskaluje napätie a hrozí, nedajbože, vojenský konflikt, my sme sa stále nepoučili z našich národných dejín. Hovorí sa, že národ, ktorý sa nepoučí zo svojej histórie, zo svojich dejín, je nútený ju znova prežiť. A to, čoho sme dnes svedkami, že budúcnosť priestorov, priestorového zabezpečenia ÚPN je neistá, svedčí len o tom, že nemáme úctu k našim dejinám, nepoučili sme sa z našej histórie. A ja si veľmi prajem, aby sme to napravili, aby sme dali dôstojnosť a tú česť, ten rešpekt tejto inštitúcii taký, aký, akú si zaslúžia aj naše národné dejiny, aj naše národné hodnoty. Ak si ich nebudeme vážiť, budeme ako národ zatratený. Toto nemôžeme pripustiť, aby dnes bol tento úrad v takom ohrození, v takej neistote, aby za nami reprezentanti a predstavitelia tohto úradu po chodbách chodili a informovali nás o nenáležitom prístupe, kde čelia tejto neistote a kde opäť biznis a peniaze sú predurčené nad všetky ostatné hodnoty. Nepripusťme ďalej, aby naša spoločnosť... (Prerušenie vystúpenia časomerom.)
Farkašovský, Karol, poslanec NR SR (2018-05-11):
Pán kolega Dostál, nadštandardná sloboda a 27. miesto Slovenska v uvedenom rebríčku medzi 140 krajinami nie je až taká najhoršia pozícia. Sú tam ďaleko horšie krajiny umiestnené v tomto rebríčku. (Reakcia z pléna.) A, pán kolega, ja som vám neskákal do reči takýmito nejapnými poznámkami. Sloboda tlače neznamená a sloboda médií neznamená to, že novinár môže bezbreho písať o čomkoľvek a urážať alebo vznášať nejaké obvinenia. Ak má dôkazy, nech sa páči. Mimochodom, investigatívu v západných a vyspelých demokratických krajinách robia novinári 40 plus a nie pre srandu králikov, ale preto, lebo sú to zrelí ľudia, občiansky aj profesionálne, aj ľudsky. A nie sú to 20-, 22- a 23-roční dorastenci. Prepáčte, to si treba uvedomiť. A uvedomiť si treba aj to, že novinár má aj svoju zodpovednosť, aj ľudskú, aj profesionálnu. Nemôže na hocikoho zniesť hocičo len preto, lebo jeho zamestnávateľ a jeho redakcia alebo šéfredaktor ho núti nachádzať aj v parlamente rôzne pikošky namiesto toho, aby informoval o serióznej práci aj poslancov, aj zákonodarcov, aj exekutívy. Ďakujem. (Potlesk.)
Mihál, Jozef, podpredseda vlády a minister práce, sociálnych vecí a rodiny SR (2011-09-08):
Ďakujem. Efektivita. Efektivita štátnej správy, veľmi veľa zaznelo už z úst pani premiérky pri otázke, ktorú zodpovedala, pokiaľ šlo o daňový úrad, resp. finančnú správu. Ja len poviem z rezortu, ktorý mám, za ktorý nesiem zodpovednosť, Sociálna poisťovňa. V Sociálnej poisťovni príde o zamestnanie, to je možno zlá správa pre niekoho, ale pre tento štát je to dobrá správa, príde o zamestnanie približne 1 500 ľudí tým, že výber poistného sa prenesie na finančnú správu. Z pohľadu finančných prostriedkov to znamená úsporu ročne asi 30 mil. eur. V situácii, keď každý, každé jedno euro, nieže každý milión a nieže každých 30 mil. eur sú tu vzácne, onedlho budeme rokovať o štátnom rozpočte, si myslím, že toto stojí za zmienku. Pokiaľ ide o spravodlivosť, áno, treba odstrániť jednotlivé výnimky, ktoré ešte stále v odvodovom aj daňovom systéme máme, a tým dosiahneme to, aby sme znemožňovali aj možnosti legálnych, pololegálnych únikov pri platení, neplatení, či sociálneho alebo zdravotného poistenia. A na záver poviem toľko. Tento nový systém nám vytvorí jasné predpoklady pre budúce znižovanie odvodov. Preto vás aj pri tejto príležitosti prosím a žiadam zároveň o podporu zákona o úprave príjmu zo závislej činnosti, o ktorom budem zrejme na tomto mieste hovoriť možno už o pár hodín. Ďakujem. (Potlesk.)
Paška, Pavol, predseda NR SR (2014-05-28):
(Hlasovanie.) 134 prítomných, 121 bolo za, 13 sa zdržali. Návrh sme schválili.
Janckulík, Igor, poslanec NR SR (2019-04-05):
Ďakujem za slovo. Pán minister, stále tu spomínate pána ministra bývalého Figeľa. Ja sa chcem spýtať, a pán Počiatek sa kde stratil? On nemá zodpovednosť? Ja si myslím, že on má veľkú zodpovednosť za to, čo sa tam stalo. A ako štátny tajomník určite nemali ste také veľké právomoci, ale ako štátny tajomník vedeli ste dobre, že v akom stave je príprava a výstavba ciest a hlavne, v akom stave sa nachádza tunel. Ďakujem.
Procházka, Radoslav, poslanec NR SR (2011-06-02):
Áno, ďakujem, pán predseda. Dajte, prosím, hlasovať o návrhu na postúpenie tohto návrhu zákona do tretieho čítania.
Klus, Martin, podpredseda NR SR (2019-10-17):
Takže ďakujem pekne za trpezlivosť, 18.00 hod., môžme ohlásiť výsledky. Poprosím, aby poverený overovateľ vyhlásil výsledky tajnej voľby.
F. Mikloško, poslanec: (2007-10-18):
Vo chvíli, keď zrušíme koncesionárske poplatky a napojíme to na štátny rozpočet, prosím, to je jeden model, ale už nemôžeme viac hovoriť o verejnoprávnych médiách. Proste verejnoprávne médiá v tej chvíli prestávajú existovať, sú platené, tak ako NBÚ nie je verejnoprávny a iné inštitúcie. Čiže to si láskavo zapamätajme, aby sme aj my nepoužívali newspeak o verejnoprávnosti. Verejnoprávnosť médií, samozrejme, tým zástrčkovým zákonom je dotiahnutá do akejsi absolútnosti, ale ja si dovolím povedať, že verejnoprávnosť médií pri tomto zákone o Slovenskej televízii a rozhlase stále nie je zabezpečená ani jedným, ani druhým zákonom. Tento zákon rieši financovanie televízie aj rozhlasu, financovanie. Jeden jedným spôsobom, druhý druhým. Ale pokiaľ bude televízna a rozhlasová rada volená v parlamente a títo budú voliť riaditeľa rozhlasu a televízie, ten bude mať také právomoci, že môže robiť, čo chce, tak potom by som povedal, aj v jednom, aj v druhom prípade sa bojím o to, pretože už budú mať dosť financií, ale budú si robiť absolútne, čo chcú, pretože budú politicky nanominovaní. Čiže prosím, aby sme si uvedomili celú tú komplexnosť problematiky a že verejnoprávnosť musíme dotiahnuť ešte aj v zákone o televízii a rozhlase. Ďakujem.
Grendel, Gábor, podpredseda NR SR (2022-10-05):
Pani poslankyňa Jarmila Halgašová.
Mitrík, Karol, predseda Najvyššieho kontrolného úradu SR (2016-05-17):
Nie. Ja by som to veľmi rýchle ukončil, aby som vás nezdržiaval. Určite mnohé veci, ktoré ste tu spomínali, cítim aj ja, vôbec sa im nebránim, ale ešte raz opakujem, rýchle prestavenie úradu teda na nový model, nie je veľmi jednoduché a nie je ani rýchle, neexistujú ani rýchle riešenia, ale ja som presvedčený, že najneskôr do konca roku úrad bude sčasti dovzdelaný a prestavený na nový spôsob kontrolných aktivít, ktoré si vyžaduje 21. storočie. Pretože nechcel som do vlastných radov nejak a na hlavu si sypať popol, niečo z popola patrí už aj mne, ale tá rýchlosť, tá sa nedá v mnohých prípadoch zabezpečiť tak, ako by som si ja želal, ako by ste si vy želali. Čiže ja urobím z mojej pozície všetky opatrenia tak, aby správa, ktorá príde aj obsahovo budúci rok, ja som ju nechal v pôvodnej podobe, tak ako bola štandardne nastavená a roky sa tu dávala, ja som osobne vyslovil s ňou nespokojnosť, ale nechal som ju zámerne tak, aby sa dal ukázať rozdiel, teda ako fungovalo to predtým, ako to bude fungovať do budúcnosti. Dávam prísľub, veľké sľuby nerobím, ale určite Najvyšší kontrolný úrad už doznal zmenu a ešte dozná zmien.
Kuffa, Štefan, poslanec NR SR (2014-07-11):
Ďakujem za slovo. Ja len krátko, naozaj som si tak uvedomil, že chýba nám tu zákon o nebankách. A tie nebankové subjekty priam týrajú túto krajinu. Správajú sa úžernícky až výpalnícky. V podstate najzraniteľnejšími alebo najzraniteľnejším terčom sú práve dôchodcovia, tak ako si to kolega spomínal. Ale ja ešte, keď dovolíte, ja sa vrátim, pán guvernér, ešte k tej prvej správe. Tam ste spomenuli, že boli aj vydané tie pamätné mince pri príležitosti 1 150. výročia svätých Cyrila a Metoda. A touto cestou vám chcel aj poďakovať, vám osobne, ale teda aj Národnej banke, že pamätná minca pri tejto príležitosti príchodu týchto zverozvestcov, teda vierozvestcov, pardon (povedané so smiechom), sa ospravedlňujem, vierozvestcov, bola vôbec vytlačená najmä s motívom a insígniami týchto vierozvestcov. Teda aj Metodove pálium a typický dvojkríž sprevádzajúci týchto veľkých mužov rovnako tiež so znakom svätosti, ku ktorej vo vonkajšom prejave patrí gloriola týmto Solúnskym bratom, napriek tlaku z Európskej únie. Viem si to predstaviť asi, prepáčte, ja som si to napísal, ale zle som prečítal. Ale to sú také tie, vidíte, brepty, tak sa ospravedlňujem. Ale chcem naozaj úprimne poďakovať, pán guvernér, že ste aj odolali aj týmto tlakom a nádherná pamätná minca zostane zachovaná jednak aj pre budúce generácie, ale určite aj zberatelia takýchto pamätných mincí sa veľmi ako potešia. Myslím si, že za svoju minulosť by sme sa nemali hanbiť. Naopak, mali by sme byť hrdí na takýchto múdrych a vzdelaných mužov, ktorí v podstate jednak nám doniesli, priniesli vieru, ale aj kultúru, písmo. Iné národy by sa veľmi tým hrdili, toto nám ešte stále chýba... (Prerušenie vystúpenia časomerom.)
J. Ivančo, poslanec: (2007-10-29):
Ja chcem len pripomenúť pánovi kolegovi Kvorkovi, že keď sa robila zdravotnícka reforma pána Zajaca, ja som pôsobil v zdravotníckom výbore. A pamätám si na hektické diskusie ľudí z praxe na výbore a na iných fórach a na to, ako sme presviedčali týchto ľudí o správnosti tejto cesty. Ale hovorili sme aj o tom, že sú tam isté riziká. Žiaľ, nemôžem povedať, že ste sa zúčastnili vy jednej diskusie s verejnosťou, že pán minister sa stretol so zdravotníkmi, že pán predseda Fico sa stretol so zdravotníkmi, aby presadzoval a presviedčal týchto ľudí o správnosti vašich krokov. Spomeňte si, ako pán vtedajší premiér Dzurinda išiel medzi lekárov. A nebola to ľahká diskusia. A nebola to ľahká diskusia, ale tieto kroky a takýto postup očakávame od legitímnych zástupcov zvolených vo voľbách, pretože vy hovoríte, že títo ľudia vám dali hlas a máte na to plné právo. Ale tak isto 160 000 ľudí sa podpísalo pod petíciu a má právo vyjadriť svoj názor a má právo diskutovať so zvolenými zástupcami ľudí o tom, aké kroky v zdravotníctve sa robia. Preto odporúčam, aby ste vyzvali svojich predstaviteľov, aby ste vyzvali ministra zdravotníctva, aby ste vyzvali predsedu vlády, aby sa zúčastnil čo i len jednej diskusie s ľuďmi zo zdravotníctva, s lekármi, sestričkami o tom, ako ďalej v zdravotníctve a či i vaše kroky... (Vystúpenie prerušené časomierou.)
Pčolinský, Peter, podpredseda NR SR (2023-01-24):
Pán, pán predseda Fico, prosím vás, nevyrušujte svojho kolegu.
Blanár, Juraj, podpredseda NR SR (2023-02-07):
Pán navrhovateľ Kremský, ja som evidoval, že by ste chceli faktickou reagovať, ale už to bolo neskoro. Čiže dávam možnosť, ak by ste súhlasili, že faktické. Už nie. (Reakcia z pléna.) Takže postačuje. Výborne. Dobre, takže evidujem, že budete v rozprave. Teraz pán poslanec Gyimesi bude reagovať na faktické poznámky.
Laurenčík, Milan, podpredseda NR SR (2021-12-07):
S faktickou poznámkou teraz vystúpi pán poslanec Peter Pčolinský, nech sa páči.
P. Hrušovský, predseda NR SR: (2003-09-19):
(Hlasovanie.) Prítomných je 138 poslancov, za 67, proti 26, zdržalo sa 44, nehlasoval 1. Návrh sme neschválili. To znamená, že Národná rada nebude pokračovať v rokovaní o tomto návrhu zákona. Teraz poprosím pána poslanca Duraya, aby Národnú radu informoval o odporúčaní výboru, ktorému bol pridelený zákon o zmiernení niektorých morálnych a majetkových krívd dlhodobo prenasledovaných občanov. Nech sa páči, pán poslanec Duray.
Grendel, Gábor, podpredseda NR SR (2021-05-03):
S reakciou na faktické poznámky, pán poslanec Šutaj Eštok.
Blanár, Juraj, podpredseda NR SR (2023-06-27):
Pán poslanec Kuriak s faktickou.
Hrnčiar, Andrej, podpredseda NR SR (2019-09-19):
Pán poslanec Fecko.
A. Belousovová, podpredsedníčka NR SR: (2009-02-10):
O ospravedlnenie svojej neúčasti na dnešnom rokovacom dni písomne požiadali títo poslanci: podpredseda Národnej rady pán Viliam Veteška, ďalej, poslanci Imre Andruskó, Stanislav Kahanec, Ľuboš Micheľ, Martin Pado a Boris Zala. Na zahraničnej pracovnej ceste je poslanec Národnej rady Slovenskej republiky pán Milan Urbáni. Pristúpime k prvému čítaniu o návrhu poslancov Národnej rady Slovenskej republiky Róberta Madeja a Petra Pelegriniho na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov . Návrh zákona je uvedený ako tlač 918, návrh na jeho pridelenie na prerokovanie výborom je v rozhodnutí č. 935. Slovo dávam poslancovi Róbertovi Madejovi, ktorý návrh zákona uvedie. Nech sa páči, pán poslanec.
Laurenčík, Milan, podpredseda NR SR (2021-09-29):
Prosím, prezentujme sa a hlasujme o postúpení zákona do tretieho čítania. (Hlasovanie.) Prítomných 129, za 115, proti 2, zdržalo sa 11, nehlasoval 1. Konštatujem, že sme schválili postúpenie návrhu do tretieho čítania. Sme teda v treťom čítaní a otváram rozpravu v rámci tohto čítania. Hlási sa niekto do rozpravy? Konštatujem, že nie. Vyhlasujem rozpravu za skončenú. Teraz pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2012-06-26):
S reakciou pán poslanec Hlina.
M. Jureňa, minister pôdohospodárstva SR: (2007-06-21):
Vážená pani poslankyňa, vaše vyžrebované otázky č. 3 a 40 si dovoľujem spojiť do jednej odpovede vzhľadom na ich identický kontext. Oficiálny názor Ministerstva životného prostredia Slovenskej republiky sa formoval už počas príprav predložených poslaneckých noviel zákonov, keďže naši odborní pracovníci konzultovali mnohé otázky so zástupcami ich predkladateľov. Tento vzájomne iniciatívny prístup nám umožňuje aj na oficiálnej úrovni, ktorú v zmysle vašich otázok prezentujem, stotožniť sa v podstatnej časti s predloženými poslaneckými návrhmi oboch zákonov. Predložené poslanecké návrhy zákonov korešpondujú s celým radom našich praktických skúseností, s vykonávaním oboch novelizovaných zákonov. Navrhovaná novela zákona o ochrane prírody a krajiny č. 543/2002 Z. z. zachováva v súlade s aarhuským dohovorom právo verejnosti na získavanie relevantných informácií o vplyvoch na životné prostredie v procese úradných konaní. Tieto možnosti sa voči verejnosti rozširujú. Napríklad účastníkom konaní budú môcť byť všetky aj neochranársky zamerané združenia. Na druhej strane celkom prirodzene vítame, ak sa predloženou novelou skráti lehota na vyjadrenie verejnosti. Súčasná lehota bola spolu s možnosťou odvolania neraz až zlomyseľne zneužívaná takzvanými ochranárskymi občianskymi združeniami na spomaľovanie úradných rozhodnutí. O tom napokon svedčia konkrétne prípady v rozhodovacej praxi nášho rezortu. Podobne vítame aj novelu zákona č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi. Predložená novela zákona v prvom rade významným spôsobom približuje našu legislatívu ostatným krajinám Európskej únie. Jej predmetom je aj začlenenie Nariadenia Rady Európskeho spoločenstva č. 865/2006 o evidencii chránených druhov živočíchov a rastlín. Novela zákona tiež prináša viacero pozitívnych prvkov do praxe, napríklad v oblasti prevozu chránených druhov, decentralizácie vydávania nevyhnutných dokumentov a tým priblíženia sa k zainteresovanej verejnosti, čo sa dá v praxi uskutočniť s minimálnymi dopadmi na štátny rozpočet. Záverom odpovede môžem, pani poslankyňa, konštatovať, že predložené návrhy noviel prispejú nielen k zjednodušeniu a zrýchleniu vykonávania oboch zákonov. Nedôjde pritom ani k porušeniu Smernice Európskej komisie, či Nariadenia Rady Európskeho spoločenstva. Predložené poslanecké novely zákonov ich dikciu dodržiavajú, pričom novela zákona č. 15/2005 Z. z. aj vhodne implementuje posledné nariadenia Rady Európskeho spoločenstva v oblasti dohovoru CITES.  Preto ich prijatie po formálnych úpravách vítame.
Kazda, Radovan, poslanec NR SR (2020-06-09):
Ďakujem. Ondrej, poukázal si na to, že predkladatelia robia fetiš práve z tejto malej časti zo všetkých zamestnaní, ktoré sú v nedeľu, to je fakt, to je fakt. Neviem, prečo to je, ale možno aj tuto v rozprave zazneli rôzne názory a poskytli vlastne tú odpoveď nejakým spôsobom. Vraj nemáme hovoriť o pracovníkoch, ktorým nemôžeme prácu zakázať. To bol jeden z tých názorov, ktoré tu zazneli, a myslím si, že toto je presne to, čo predkladatelia a čo je vlastne cieľom týchto predkladateľov, zákaz. Jednoducho urobíme zákaz. Vôbec netušia tí predkladatelia, že existujú rôzne možnosti, že zákaz je úplne najhoršia možnosť, ktorá existuje. Medzitým môžme rokovať o nejakých podmienkach. Tie ekonomické regulácie majú celú veľkú škálu, ktoré, že sa dá vystupňovať nejakým spôsobom nejaká regulácia. O tom sa kľudne môžme hovoriť, baviť, ale proste pre predkladateľov je iba zákaz. Taký, takáto drastická regulácia má vždy, vždy, odjakživa, ekonomická regulácia má vždy dve strany mince. Vždy na ňu niekto nespravodlivo doplatí. V tomto prípade to budú ľudia, ktorí chcú pracovať v nedeľu a bude im zamedzené. Budú to ľudia napríklad, ktorí sú aj odkázaní na nedeľnú prácu, to znamená napríklad študenti. Ja to viem z vlastnej skúsenosti, môj syn teraz nemôže pracovať, hoci to bol jeho hlavný zdroj príjmov počas štúdia. Takže skutočne nerozumiem, nerozumiem dôvodu, prečo práve vychádzajú stále predkladatelia s jediným opatrením, ktorým je zákaz, ktorým zároveň, na ktorý zároveň doplatia ďalší ľudia. To je všetko.
Paška, Pavol, predseda NR SR (2012-07-27):
Pán poslanec Jasaň.
M. Číž, podpredseda NR SR: (2007-06-20):
Teraz má slovo pani poslankyňa Sániová.
P. Hrušovský, predseda NR SR: (2005-03-16):
(Hlasovanie.) 135 prítomných, 134 za, 1 sa zdržal. Návrh sme schválili. Pristúpime k tretiemu čítaniu. Otváram rozpravu. Do rozpravy sa nehlási žiadny z prítomných poslancov. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon o elektronickom obchode a o zmene a doplnení zákona o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov ako o celku so schválenými pozmeňujúcimi návrhmi s odporúčaním gestorského výboru schváliť. Hlasujeme, páni poslanci. (Hlasovanie.) 137 prítomných, 136 za, 1 sa zdržal. Národná rada Slovenskej republiky vládny návrh zákona schválila. Teraz poprosím pána poslanca Malchárka, aby z poverenia výboru pre hospodárstvo, privatizáciu a podnikanie predniesol Národnej rade návrhy hlasovaní k prerokúvanému návrhu vlády na prijatie zákona o zrušení Fondu na podporu zahraničného obchodu, ktorý prerokúvame ako tlač 968. Nech sa páči, pán poslanec. J. Malchárek, poslanec: Ďakujem, pán predseda. Vážené dámy poslankyne, páni poslanci, nakoľko v rozprave nikto nevystúpil, tak môžete dať, pán predseda, hlasovať o bodoch spoločnej správy 1 a 2 s odporúčaním gestorského výboru schváliť a môžete hlasovať spoločne o obidvoch bodoch.
Kollár, Boris, predseda NR SR (2022-12-02):
Kolegovia, prosím, do pléna, budeme pokračovať. (Krátka pauza. Zaznievanie gongu.) Teraz budeme zisťovať podľa § 23 ods. 6 rokovacieho poriadku uznášaniaschopnosť. Prosím, prezentujme sa. (Reakcie z pléna.) Nie, nie, prezentácia, to je len uznášaniaschopnosť, áno. Áno, prezentujme. (Prezentácia.) Prítomných 110 poslancov. Konštatujem, že Národná rada je uznášaniaschopná. A teraz podávam procedurálny návrh, aby sme tento bod, ktorý bol zablokovaný, o tlači 1209 hlasovali až 13. 12. o jedenástej hodine. Je, prosím, všeobecný súhlas? (Reakcie z pléna.) Nie, dobre. Tak prosím, prezentujme sa a hlasujeme. (Reakcie z pléna.) Lebo keby aj oni to zablokovali, už to neprejde nikdy. Že keby to teraz ste videli, už to nikdy neprejde. Dobre. (Hlasovanie. Prítomných 101 poslancov, za 92, proti 2, zdržal sa 1, nehlasovalo 6, pozn. red.) Uvedený návrh sme schválili, budeme o ňom hlasovať 13. 12. o jedenástej hodine. Teraz pristúpime k hlasovaniu o bode 21 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 13/1993 Z. z. o umeleckých, pardon, ospravedlňujem sa, nie, to bol tento (smiech v sále), áno, áno, ospravedlňujem sa. Ospravedlňujem sa. Ospravedlňujem sa. Teraz budeme pokračovať v druhom čítaní návrhu poslankyne Hatrákovej na vydanie zákona, ktorým sa mení, áno (predsedajúci prijal interný telefonický hovor), a to je dobre, áno, áno, to je presunutý, procedurálny. Budeme hlasovať o bode 60 schváleného programu, ktorým je druhé čítanie o návrhu poslankyne Hatrákovej na vydanie zákona, ktorým sa mení a dopĺňa civilný mimosporový poriadok, tlač 1052. Spravodajcom je pán poslanec Dominik Drdul. Prosím ho, aby hlasovanie uvádzal. Zapnite, prosím, pána poslanca Drdula, je to bod 60 schváleného programu, tlač 1052. (Hlasovanie o návrhu poslankyne Národnej rady Slovenskej republiky Kataríny Hatrákovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok v znení neskorších predpisov , tlač 1052.)
Hort, Milan, podpredseda NR SR (2011-07-11):
Ďalej sa prihlásil do rozpravy pán poslanec Viskupič. V sále nie je prítomný, prepadá mu poradie. Pani poslankyňa Natália Blahová. Takisto nie je v sále, stráca poradie. Pani poslankyňa Magda Košútová. Je v sále. Nech sa páči.
Zmajkovičová, Renáta, podpredsedníčka NR SR (2014-09-17):
V rozprave vystúpi pani poslankyňa Vášáryová. Nech sa páči.
Zajac, Pavol, poslanec NR SR (2012-09-20):
Takže... (Ruch v sále. Smiech v sále. Krátka pauza.) navrhujem uznesenie: Národná rada vyjadruje nespokojnosť s odpoveďou na interpeláciu č. 172, teda podľa tlače 172 číslo, odpoveď číslo 12.
Mazurek, Milan, poslanec NR SR (2016-10-11):
Pán poslanec Mihál, ja by som chcel reagovať len na prvú časť vášho vystúpenia, kde ste hovorili o tzv. pozitívnej diskriminácii. Vy ste spomínali pozitívnu diskrimináciu dôchodcov, ale som si istý, že toto ľudí trápi najmenej. To, čomu by sme sa mali v skutočnosti venovať a o čom aj mnohí členovia vášho poslaneckého klubu ani len nechcú počuť, je diskriminá..., pozitívna diskriminácia asociálnych parazitov a zlodejov, násilníkov nad slušnými pracujúcimi ľuďmi. A každého, kto čo i len túto tému spomenie, okamžite ho onálepkujete rôznymi titulmi, rasista, extrémista a podobne. No a keď ste hovorili o mladých rodinách a rodičovskom príspevku, pýtali ste sa, kedy ho asi zvýšia. Tak čo sa týka tejto vládnej koalície, pri pohľade na ňu mi je jasné, že jediné, o čo sa starajú, je ich, sú ich vlastné vrecká, osobný luxus a blaho svojho národa, jeho blahobyt, jeho prežitie, to ich vôbec nezaujíma. Ďakujem.
P. Hrušovský, predseda NR SR: (2004-09-23):
(Hlasovanie.) 143 prítomných, 61 proti, 82 sa zdržalo. Neschválili sme návrh. V. Horák, poslanec: Tým sme vyčerpali body spoločnej správy. Ako prvý pozmeňujúci návrh bol pozmeňujúci návrh pána Šulaja. Budeme teraz hlasovať o ňom.
Laurenčík, Milan, podpredseda NR SR (2022-05-19):
Aha, dobre. Pardon, som nezaregistroval.
Mikloš, Ivan, podpredseda vlády a minister financií SR (2011-06-02):
Ďakujem pekne. Vážený pán poslanec, právne vymožiteľný tento verejný prísľub Roberta Fica nie je. Ale myslím si, že tento jeho verejný prísľub, následná nečinnosť sa dá komentovať, ako aj iné vyhlásenia verejné, slovami: „Slovo robí chlapa.“ Skončil som.
Ľ. Vážny, minister dopravy, pôšt a telekomunikácií SR: (2008-10-22):
Pre zrýchlenie procesu prípravy projektov PPP bol v roku 2007 schválený zákon o jednorazových mimoriadnych opatreniach v príprave niektorých stavieb diaľnic a ciest pre motorové vozidlá, zákon č. 669/2007 Z. z. Súčasná dopravná situácia si vyžaduje takýto osobitný režim uplatniť aj na ďalšie vybrané úseky nadradenej cestnej dopravnej infraštruktúry, ktorých urýchlená potreba dobudovania rieši súčasný nevyhovujúci stav v mobilite obyvateľstva a tovaru. Návrhom zákona sa najmä rozširuje zoznam diaľnic a ciest pre motorové vozidlá, ktoré tvoria nadradenú cestnú dopravnú infraštruktúru, prenáša sa pôsobnosť stavebného úradu vo veciach územného konania pre stavby diaľnic a ciest pre motorové vozidlá z obcí na krajské stavebné úrady a zároveň sa menia a dopĺňajú ďalšie súvisiace zákony z dôvodu urýchlenia prípravy a najmä výstavby diaľnic a ciest pre motorové vozidlá. Materiál bol vypracovaný v spolupráci s ministerstvom výstavby a regionálneho rozvoja, ministerstvom pôdohospodárstva, ministerstvom zdravotníctva, ministerstvom financií, ministerstvom životného prostredia a Úradom geodézie a kartografie a katastra. Ďakujem za pozornosť.
Sulík, Richard, predseda NR SR (2011-07-13):
Prepáčte, pán poslanec. Mohol by som poprosiť o kľud v miestnosti tu diskutujúcich? Prosím vás, choďte diskutovať za dvere, keď vás nezaujíma prejav. Ďakujem pekne. Nech sa páči.
Zmajkovičová, Renáta, podpredsedníčka NR SR (2013-09-25):
Teraz otváram ústnu rozpravu, dávam možnosť prihlásiť sa do ústnej rozpravy, štyria poslanci, osem, deväť, desať, poprosím ďalej, jedenásť. Pán poslanec Viskupič? Pán poslanec Kadúc posledný? Poprosím technikov. Pán poslanec Kuffa trinásť, posledný. Uzatváram možnosť prihlásiť sa a poprosím, prvý bol pán poslanec Hrušovský.
V. Veteška, podpredseda NR SR: (2005-03-18):
A teraz žiadam pána poslanca Pašku, aby predniesol správu o výsledku prerokovania materiálu vo výboroch.
Šimečka, Michal, podpredseda NR SR (2023-11-16):
Ďakujem veľmi pekne. S faktickou poznámkou vystúpi pani poslankyňa Petrík.
Pellegrini, Peter, predseda NR SR (2015-09-30):
Pán minister, upozorňujem na čas.
Hort, Milan, podpredseda NR SR (2011-05-24):
Pán poslanec Juraj Blanár, nech sa páči.
Laššáková, Jana, podpredsedníčka NR SR (2015-05-06):
Ďakujem pekne, pán minister, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor, pánovi poslancovi Briximu. Nech sa páči, máte slovo.